Ester Peony

Ester Alexandra Crețu (født 21. juli 1993 i Câmpulung i Romania), kjent under artistnavnet Ester Peony, er en rumensk-kanadisk sanger, komponist og låtskriver. Navnet Peony kommer fra morens navn Bujorica; bujor er rumensk for peon. Ester ønsket at artistnavnet hennes skulle ha en forbindelse med moren, for å ikke føle seg så langt unna henne.

Hun representerte Romania i Eurovision Song Contest 2019 med sangen «On a Sunday» etter at hun vant den nasjonale finalen Selecția Națională på TVR 17. februar 2019.

Bakgrunn 
Ester flyttet i 2001 fra Romania til Montréal i Canada sammen med foreldrene.

Karriere 

I 2014 startet Ester med å legge ut sine egne coverversjoner på YouTube-kanalen «Ester Peony». Videoene ble godt mottatt. Den første videoen hennes var en coverversjon av Indilas «Dernière danse») som per april 2019 har blitt vist nesten 2 millioner ganger. (Den videoen som på samme tidspunkt har flest visninger på YouTube er en coverversjon av Willy Williams Ego, som har blitt vist 3,9 millioner ganger.) Senere i 2014 ga hun ut singelen «Cuminte de Cranciun» (norsk: Farvel til julen). Dette er en rumensk hiphop/rap-låt som fremføres av Ester Peony og fem andre rumenske artister: Vescan, Puya, Mahai, Doddy og Ana Baniciu.
I 2015 samarbeidet Ester og Vescan på nytt, og samarbeidet førte til utgivelsen av sangen «Sub Aripa Ta», som ble en stor hit i Romania.

I 2019 vant hun den nasjonale finalen Selecția Națională, Romanias uttak til Eurovision Song Contest, med sangen «On a Sunday». Peony deltok i semifinale 2 i Eurovision Song Contest i Tel Aviv torsdag 16. mai 2019. Hun ble imidlertid ikke blant de ti beste i semifinalen og kvalifiserte seg dermed ikke til finalen.

Diskografi

EP-er

Singler

Referanser

Eksterne lenker 
 
 
 

 
 

 

Rumenske musikere
Deltakere i Eurovision Song Contest 2019
Personer fra București